

REPUBLIKA HRVATSKA

VUKOVARSKO - SRIJEMSKA ŽUPANIJA

OPĆINA TRPINJA

**OPĆINSKI NAČELNIK**

KLASA: 230-01/26-01/01

URBROJ: 2196-29-02-26-1

Trpinja, 21. siječnja 2026. godine

Na temelju članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15 i 37/21) te članka 10. stavka 1. Pravilnika o sufinanciranju udruga iz Proračuna Općine Trpinja („Službeni vjesnik“ Vukovarsko-srijemske županije broj 10/15), Općinski načelnik Općine Trpinja dana 21. siječnja 2026. godine raspisuje

**JAVNI NATJEČAJ**

**za sufinanciranje udruga građana koje djeluju na   
području Općine Trpinja za 2026. godinu**

**Točka 1.**

Registrirane udruge koje djeluju na području Općine Trpinja, sukladno ovom Javnom natječaju mogu se natjecati za dodjelu financijskih sredstava za redovan rad i ostvarivanje programa/projekata u 2026. godini na temelju Pravilnika o sufinanciranju udruga iz Proračuna Općine Trpinja („Službeni vjesnik“ Vukovarsko-srijemske županije broj 10/15).

**Točka 2.**

Financijska potpora dodjeljuje se na temelju prijava programa/projekata udruga koje zadovoljavaju opće kriterije, a prvenstveno:

* da djeluju na području Općine Trpinja
* da su upisane u Registar udruga
* da su upisane u Registar neprofitnih organizacija

**Točka 3.**

Uz opće uvjete, udruge koje prijavljuju programe i projekte trebaju zadovoljiti i slijedeće kriterije:

a) prijavu podnijeti na OBRASCU – PRIJAVA NA JAVNI NATJEČAJ ZA SUFINANCIRANJE U 2026. GODINI te u prilogu dostaviti sve dokaze koji se u prijavi traže. Obrazac prijave je dostupan na internet stranici Općine Trpinja: www.opcinatrpinja.hr

b) uvjerenje nadležnog suda, ne starije od 3 (tri) mjeseca, da se ne vodi kazneni postupak protiv osobe ovlaštene za zastupanje udruge (koja je potpisala obrasce za prijavu programa ili projekta)

c) potvrda Porezne uprave, ne starija od 3 (tri) mjeseca, o podmirenju obveza javnih davanja udruge (nepostojanju javnog duga udruge)

**d) ispunjen, potpisan i ovjeren OBRAZAC PROR-POT - financijski izvještaj o potrošnji proračunskih sredstava za prethodnu 2025. godinu** (primjenjivo samo na udruge koje su u prethodnoj 2025. godini ostvarile sredstva iz Proračuna Općine Trpinja). Obrazac je dostupan na internet stranici Općine Trpinja: www.opcinatrpinja.hr

**e) ispunjen, potpisan i ovjeren obrazac „Opisni izvještaj provedenog programa/projekta udruge u 2025. godini“** (primjenjivo samo za udruge koje su ostvarila sredstva iz Proračuna Općine Trpinja u prethodnoj 2025. godini). Obrazac je dostupan na internet stranici Općine Trpinja: www.opcinatrpinja.hr

**Točka 4.**

Javni natječaj je otvoren od 21. siječnja 2026. do 20. veljače 2026. godine (posljednji dan roka za prijavu).

**Točka 5.**

Samo potpuna i na vrijeme dostavljena prijava za dodjelu potpore ulazi u postupak administrativne kontrole. Nepotpune i nepravodobne prijave neće se razmatrati.

**Točka 6.**

Natječajni postupak do donošenja Odluke o dodjeli financijskih sredstava kao i postupak ugovaranja međusobnih prava i obveza iz ugovora o sufinanciranju, provodi se sukladno odredbama Pravilnika o sufinanciranju udruga iz Proračuna Općine Trpinja („Službeni vjesnik“ Vukovarsko-srijemske županije broj 10/15, dalje u tekstu: Pravilnik).

Odluku o dodjeli financijskih sredstava te utvrđenim pojedinačnim novčanim iznosima po korisniku, koji u cijelosti ispunjavaju uvjete propisane Pravilnikom i ovim Javnim natječajem, donosi općinski načelnik.

Nakon donošenja odluke iz prethodnog stavka, Općina Trpinja će javno objaviti rezultate natječaja na mrežnim stranicama (www.opcinatrpinja.hr) s podacima o udrugama, programima ili projektima kojima su odobrena sredstva i iznosima odobrenih sredstava financiranja.

Sa svim udrugama kojima su odobrena financijska sredstva Općina Trpinja će potpisati ugovor o sufinanciranju najkasnije u roku od 30 dana od dana donošenja odluke o dodjeli financijskih sredstava. Na temelju sklopljenih ugovora Jedinstveni upravni odjel Općine Trpinja vršiti će isplatu potpore na žiro-račun korisnika na način utvrđen ugovorom, po rješenju o isplati predmetnih sredstava koje donosi općinski načelnik.

**Točka 7.**

Sastavni dio ovog Javnog natječaja su Upute za prijavitelje te ostali popratni obrasci objavljeni uz tekst ovog Javnog natječaja na mrežnim stranicama Općine Trpinja: www.opcinatrpinja.hr

OPĆINSKI NAČELNIK

Miroslav Palić, ing.